6 slim maniere om jou huis teen ‘n inbraak te beskerm
​6 slim maniere om jou huis teen ‘n inbraak te beskerm
Johannes van Graan 30 August, 2017 12:00
Om jouself en jou familie veilig te hou teen misdaad is noodsaaklik in vandag se tyd, ongeag van waar jy jouself bevind. Dit sluit natuurlik ook jou huis in, waar jy altyd veilig behoort te voel. Maar natuurlik is daar altyd stappe wat jy kan neem om dinge net bietjie moeiliker te maak vir ongenooide gaste wat jou huis wil betree, soos hierdie…
1. Stewige diefwering
‘n Oue, maar ‘n goeie – sterk tralies wat inbrekers buitekant hou. Maak seker dat jy ‘n profesionele maatskappy kontak om jou huis toe te rus met diefwering.
2. ‘n Outomatiese hek
Mens wil nie regtig langs die pad stop en uitklim uit jou kar oppad huis toe nie, selfs al is dit net buitekant jou heining om ‘n hek oop te maak, en dis hoekom outomatiese hekke een van die beste elemente teen misdaad is en bly.
3. Verdubbel jou slotte
‘n Hek of deur met meer as een slot kan jou meer kosbare tyd gee, aangesien dit iemand effens langer gaan vat om in jou huis in te kom.
‘n Alarmstelsel wat met jou selfoon gesinkroniseer is is noodsaaklik in vandag se tyd. Onthou om bewegingsensors vir jou erf in jou sekuriteitsopgradering in te sluit.
5. Maak alle vensters toe
Ietsie so eenvoudig soos ‘n toe venster kan die verskil beteken tussen ‘n inbraak en ‘n veilige huis.
6. Staan saam
‘n Buurtwaggroepie of privaat sekuriteitsmaatskappy kan die strate in jou buurt patrolleer om seker te maak dis veilig.
Hoe meer jy weet, hoe beter; kyk net na hierdie 9 redes hoekom inbrekers jou huis teiken.
Watse ander wenke het jy om jou huis veiliger te hou?